
REPUBLIKA HRVATSKA						      
Trgovački sud u Splitu
 Sukoišanska 6, Split	
					
U   I M E   R E P U B L I K E    H R V A T S K E
R J E Š E N J E

	Trgovački sud u Splitu, po sucu Velimiru Vukoviću, kao stečajnom sucu, u postupku povodom prijedloga predlagatelja Financijske agencije – Regionalni centar Split, za otvaranje stečajnog postupka nad dužnikom LIJIĆ j.d.o.o. za usluge, OIB: 67939145542, Solin, Kliški put 19 A, dana 7. studeng   2018.,
r i j e š i o    j e
Odbacuje se prijedlog Financijske agencije – Regionalni centar Split za otvaranje stečajnog postupka nad dužnikom LIJIĆ j.d.o.o. za usluge, OIB: 67939145542, Solin, Kliški put 19 A.
Obrazloženje
Kod ovog suda dana 4. srpnja 2018. zaprimljen je prijedlog Financijske agencije, Regionalnog centra Split, za otvaranje stečajnog postupka nad gore navedenim dužnikom. U zahtjevu se navodi da dužnik na dan 28.lipnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 30.679,32kn, da ima 4 zaposlena te da na dan 28.lipnja 2018. godine u Jedinstvenom registru računa ima otvoren  račun: HR62233000311442926  kod Sberbank d.d. 
	Dana 7.studenoga 2018. kod ovog suda zaprimljeno je izvješće o solventnosti  (Obrazac BON-2) Sberbank d.d. iz kojeg proizlazi da je na dan izdavanja (6.studenoga  2018).  na računima i novčanim sredstvima ovršenika (ovdje dužnika) evidentirano 0 dana neprekidne blokade, kao i to da nepodmirene obveze iznose 0,00 kn (list  spisa).
Budući da je dužnik  do odluke o prijedlogu za otvaranjem stečajnog postupka postao sposoban za plaćanje, to u smislu čl. 5. Stečajnog zakona („Narodne novine“ 71/15., 104/17., dalje: SZ) nema uvjeta za provođenje postupka.

Slijedom navedenog, a temeljem odredbe čl. 115. st. 1. SZ-a, odlučeno je kao u izreci ovog rješenja.
U Splitu, 7. studenog   2018. godine

S U D A C

Velimir Vuković,  v.r.

	                                                            Za točnost otpravka-ovlašteni službenik

Marija Elez


POUKA O PRAVNOM LIJEKU: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

